Νευροψυχολογική διερεύνηση ασθενών με επιληψία βρεγματικού και ινιακού λοβού
Creators: name: Τραϊανού, Αικατερίνη Θεόδωρου
Publisher: name: Aristotle University of Thessaloniki
Year: 2018
Subjects: Νευροψυχολογική εκτίμηση
Επιληψία
Βρεγματικός/Ινιακός λοβός
Neuropsychological Assessment
Epilepsy
Parietal/Occipital lobe

description: Η επιληψία του βρεγματικού και ινιακού λοβού δεν έχει λάβει την ίδια μελέτη συγκριτικά με την κροταφική και μετωπιαία, ενδεχομένως εξαιτίας της μικρότερης συχνότητας εμφάνισής της. Όμως, οι φλοιικές αυτές περιοχές παρουσιάζουν μεγάλο ερευνητικό ενδιαφέρον, ιδιαίτερα δε οι βρεγματικές λόγω της σχετικής ασάφειας που ακόμη επικρατεί σχετικά με τον τρόπο εμπλοκής τους στις διάφορες γνωστικές λειτουργίες. Στόχος μας στην παρούσα έρευνα ήταν να εξετάσουμε την ύπαρξη κάποιου προτύπου γνωστικής δυσλειτουργίας το οποίο ενδέχεται να εκδηλώσουν οι ασθενείς με επιληπτικές κρίσεις των βρεγματικών ή/και ινιακών τμημάτων του φλοιού και υποθέσαμε ότι θα φανερώσουν δυσκολίες σε λειτουργίες που σχετίζονται με οπτικο-χωρικές και οπτικο-κατασκευαστικές διαστάσεις της νόησης. Συμμετείχαν 28 άτομα σχηματίζοντας δύο ομάδες – 14 ασθενείς με επιληψία και 14 υγιείς – ισορροπημένες ως προς το φύλο, την ηλικία και το μορφωτικό επίπεδο. Χορηγήθηκε πλήθος επιλεγμένων νευροψυχολογικών δοκιμασιών προκειμένου να επιτευχθεί ένας ολοκληρωμένος γνωστικός έλεγχος με εστίαση στην ανάδειξη ελλειμμάτων στις επίμαχες εγκεφαλικές περιοχές, καθώς και μία σύντομη εκτίμηση της συναισθηματικής τους κατάστασης για τον έλεγχο του ψυχολογικού παράγοντα. Εφαρμόστηκε ο μη παραμετρικός έλεγχος Mann-Whitney U και βρέθηκε στατιστικά σημαντική διαφορά μεταξύ των δύο ομάδων στις κατηγορίες οπτικο-κατασκευαστικών, γλωσσικών και εκτελεστικών λειτουργιών με την ομάδα επιληψίας να σημειώνει χαμηλότερες βαθμολογίες συγκριτικά με την υγιή ομάδα. Η υπόθεση της έρευνας επαληθεύεται εν μέρει. Αναφέρονται επίσης, πιθανές ερμηνείες των αποτελεσμάτων. Τέλος, πραγματοποιείται σύνδεση των ευρημάτων με την τρέχουσα τάση της επιληπτολογίας για παρουσία επιληπτικών δικτύων πίσω από μια επιληπτική κρίση υποδεικνύοντας ένα σύνθετο σύνολο δυναμικών παραγόντων και με τη θεωρία του Luria σχετικά με τις γνωστικές λειτουργίες ως λειτουργικά συστήματα αποτελούμενα από συνεργαζόμενες δομές, κατανεμημένες σε ποικίλες περιοχές του εγκεφάλου.
description: Parietal and occipital epilepsy has not received equal research as frontal and temporal epilepsy, probably due to their low prevalence. However, they seem to create a high interest about their still quite vague involvement in cognition. Our main purpose was to examine a possible pattern of cognitive dysfunction in patients who suffer from seizures in parietal and/or occipital brain locus. We hypothesized that patients would reveal difficulties in visuo-spatial and visuo-constructive functioning. Participants were 28 separated in two groups (14 with epilepsy and 14 controls) matched in demographic characteristics (gender, age and education level). A cluster of neuropsychological tests was used for an integrated cognitive assessment focusing on visuo-spatial abilities. We applied non parametric Mann Whitney U test and we found significant statistical difference in the cognitive categories of visuo-consructive, verbal and executive functions with lower performance for the epilepsy group than the control. Our hypothesis was partly confirmed. Possible interpretations of the results are mentioned. Finally, we attempt a connection between our findings and Luria’s theory about cognitive functions as functional systems and the current epileptology trend for epileptic networks behind seizures.